
Vinkkipankkipohja sisältää jaoteltuna eri puhutun ja kirjoitetun kielen osa-alueita sekä joitain näitä taitoja tukevia harjoitteita. Jaottelu perustuu Opetushallituksen rahoittaman LUKILOKI-hankkeen (2018-2019) Kielenkehityksen vaikeudet sekä Lukivaikeudet -opintojaksoilla koottuun Vinkkipankki – LUKILOKI-koulutukseen osallistuneiden opettajien keinoja ja materiaaleja puhutun ja kirjoitetun kielen taitojen tukemiseen (Heikkilä, Leiviskä, Puttonen, Ruotsalainen, & Siiskonen, 2020). 
Kirjaa itsellesi tai kirjatkaa ryhmänä kuvaus taidosta sekä lisätkää ajan mittaan eri harjoitteita, materiaaleja ja ideoita, minkä avulla ko. taitoa voi tukea. Taidon kuvaamisen apuna voit(te) käyttää esimerkiksi Oppimisen vaikeudet -kirjaa (2019; toim. Ahonen, Aro, Aro, Lerkkanen, & Siiskonen).
Materiaali on tarkoitettu Jyväskylän yliopiston POMM1083-opintojakson opiskelijoiden käyttöön, ei julkisesti jaettavaksi.

kuvaus

Tuetaan lapsen kiinnostusta kieltä kohtaan
· Annetaan lapselle esimerkki lukemisen kulttuurista: luetaan lapselle ja lapsen kanssa kotona, päiväkodissa, eskarissa ja koulussa.
· Taputetaan loruja ja oppijoiden omia nimiä. Lorut ja nimet kirjoitetaan taululle, jolloin voidaan käydä keskustelua käsitteistä kirjain, äänne, tavu ja sana. Taululta seurataan etenemistä ja hahmotetaan mistä palasista loru syntyy ja mitä osaa taputetaan. Loruissa voidaan pohtia samalla lorun sanomaa ja sisältöä. 

Sanatietoisuuden harjoitukset
· Lorut ja riimittelyt.
· Sanojen vertailu.

Tavutietoisuuden harjoitukset
· Tavutetaan yhdessä tuttuja sanoja taputtaen tai jaloilla tömistäen.
· Tavutetaan sana ja liikutaan pelilaudalla niin monta askelta eteenpäin kuin sanassa on tavuja.
· Pelataan lautapeliä, jossa oppijat heittävät noppaa ja etenevät silmäluvun verran eteenpäin. Pelilaudan ruuduissa on lukuja, joihin osuessaan oppijan on valittava se kuva- tai sanakortti, jossa on luvun osoittaman verran tavuja.

Äännetietoisuuden harjoitukset
· Äänteiden tunnistaminen sanoista: ”Näytä, missä näistä sanoista kuuluu alussa äänne /p/: luu, puu, kuu? Näytä, missä kohtaa sanassa kissa kuuluu /k/ tai /a/. ”
· Tunnistetaan oikea kuva alkuäänteen mukaan.
· Etsitään oppimisympäristöstä tietyllä äänteellä alkavia esineitä ja asioita.
· Laiva on lastattu -leikki: Keksitään sanoja tietyn alkuäänteen mukaan. 
· Harjoitellaan sanojen alku- ja loppuäänteen tunnistamista: 
· Käytetään peiliä apuna, kun oppija harjoittelee itse äänteen tuottamista.
· Salapoliisipeli, jossa muut yrittävät arvata arvuuttajan suun asennosta oikeaa äännettä.
· Millä äänteellä sana alkaa? Mihin äänteeseen sana loppuu?
· Jaetaan tavuja äänteisiin. Lasketaan, kuinka monesta äänteestä tavu koostuu.
· Harjoitellaan äänteiden kestoerojen tunnistamista:
· Minimipareilla leikittely: hypätään, jos kuulee sanassa kaksi konsonanttia ”lautta” ja ryömitään, jos kuuluu yksi konsonantti ”lauta”.

Sanojen muuntelun harjoitukset
· Sanakone: Oppijoiden tehtävänä on keksiä, minkä tavun sanakone on lisännyt poistanut tai vaihtanut sanasta. 
· Tehtävänä on hakea tavulappu, jossa on jonkin sanan 1., 2., 3. tai viimeinen (riippuen sanan pituudesta) tavu. Tämän jälkeen oppijoiden tulee yhdistää tavulappu sanakorttiin, josta kyseinen tavu puuttuu.
· Poistetaan sanasta äänne: mikä sana tulee, jos poistat äänteen /m/ sanasta lamppu?
· Vaihdellaan sanasta tavujen paikkoja (esim. viimeinen tavu siirretään sanan ensimmäiseksi).


Valmiita materiaaleja, sovelluksia ja pelejä

Kuvaus

· Herätetään kiinnostusta kirjaimia kohtaan: pidetään ympäristössä esillä kirjaimia, kirjoja, satuja ja tekstejä.
· Ohjataan lasta tunnistamaan oma nimi ympäristöstä (esim. vaatekoreista ja vaatteista).
· Etsitään ja nimetään kirjaimia oppimisympäristöstä: 
· Väritetään aakkostaulusta ne kirjaimet, jotka jo tunnistetaan. Väritetään lisää aina kun on opittu uusi kirjain.
· Piirretään kirjaimia hiekkaan, selkään, tehdään kepeistä ja kivistä tai muodostetaan keholla.
· Nimetään kirjaimia: Lattialle on sijoitettuna kirjainkortteja rivissä tai jonossa. Oppijoiden tehtävänä on hyppiä kirjaimia pitkin ja nimetä kirjain jokaisen kortin kohdalla.

Valmiita materiaaleja, sovelluksia ja pelejä

Kuvaus

· Keskustellaan paljon – luodaan turvallinen keskusteluilmapiiri.
· Luetaan kirjoja ja keskustellaan niistä.
· Nimetään kuvakirjojen kuvista asioita.
· Kuvitetaan tarinoita ja sanoitetaan, mitä kuvissa näkyy.
· Tarkastellaan tarinoiden sanastoa: maalataan tai piirretään tarinakortit tarinoissa esiintyvistä paikoista ja asioista. Tehtyjä tarinakortteja voidaan myöhemmin käyttää erilaisissa kertovan puheen tai tuottavan kirjoittamisen harjoituksissa.
· Varmistetaan sanojen merkitysten ymmärtäminen. Etsitään tarvittaessa kuvat tueksi.
· Lorutellaan ja lauletaan ajankohtaisista tapahtumista ja oppijoiden arkeen liittyvästä sanastosta.
· Sadutus: Oppija kertoo sadun, opettaja kirjoittaa sen ylös oppijan kertoman mukaan.
· Nimetään arjessa esineitä ja asioita ympäristöstä. Käytetään kuvia tukena.
· Tehdään sanaselitysharjoituksia pareittain tai pienissä ryhmissä.

Valmiita materiaaleja, sovelluksia ja pelejä

[bookmark: _Toc55912316]Nimeäminen ja sananlöytäminen

Kuvaus

Nimeämistarkkuuden harjoitukset

Semanttiset harjoitukset

· Luokittelu
· Tutkitaan kuvakirjoja ja nimetään kuvista esineitä ja asioita.
· Mitä eläimiä/vaatteita löydät kuvasta? 
· Mitä punaisia/keltaisia/vihreitä/sinisiä asioita löydät kuvasta?
· Laiva on lastattu -leikki: oppijan tehtävänä on nimetä asioita yläkäsitteen mukaan. (Esim. eläimet: koira, kissa, hevonen jne.)
· Harjoitellaan käsiteluokkia.
· Hyödynnetään nimeämisessä yläkäsitteitä. Esimerkiksi aikuinen mallintaa: Tämä on eläin. Sillä on pitkä kärsä. Mikä eläin tämä on? Seuraavassa vaiheessa oppija harjoittelee itse käyttämään vastaavia yläkäsitteitä.
· Jos tehtävä tuntuu vaikealta, apuna voivat olla kuvat, joista oppija voi valita oikean vastauksen ja sitten nimetä sen.

· Assosiaatioharjoitukset
· Pyydetään lapsia liittämään opittavat sanat kuvaan tai mielikuvaan, esimerkiksi suomalaiset kalat kotijärvelle; kuvitellaan, kuinka onkeen tarttuu ahven, hauki, lahna jne.
· Harjoitellaan nimeämistä kysymysten avulla:
· Mitä asioita ottaisit mukaan kauppareissulle/rannalle/yökylään? 
· Mitä asioita löytyy keittiöstä/vessasta/makuuhuoneesta?

Fonologiset harjoitukset
· Nimetään asioita, esineitä ja hahmoja oppilaiden arjesta. 
· Tarvittaessa autetaan lasta alkuäänteellä tai -tavulla.
· Tavutetaan tuotetut sanat yhdessä.
· Leikitään laiva on lastattu –leikkiä alkuäänteillä ja alkutavuilla.
· Arvuutellaan sanoja selittämällä ne ensin ja antamalla sanan alkuäänne tai –tavu vihjeeksi. 

Nimeämisnopeuden harjoitukset
· Väläytyskuvat (esim. eläimet, esineet, ammatit, kulkuneuvot jne.)
· Voidaan toteuttaa kuvakorteilla tai esim. PowerPointilla.
· Oppija nimeää kuvan yläkäsitteen. (Esim. koira > eläin, polkupyörä > kulkuneuvo.)
· Asetetaan kuvakortteja riviin tai mutkittelevaksi jonoksi. Oppijan tehtävänä on nimetä kuvat (mahdollisimman nopeasti) yksi kerrallaan.
· Harjoitus voidaan toistaa ja katsoa, paraniko aika.


· Esimerkki: Hyödynnetään nimeämisharjoitteluun teksteistä löytyviä käsitteitä. 
· Harjoitus voidaan tehdä opettajan johdolla luokassa tai erityisopetuksessa. Tarkoitus on, että oppija pystyy muutaman kerran harjoiteltuaan käyttämään toimintatapaa itsenäisesti.
1. Poimitaan yhdessä reaaliaineen kirjasta kappaleen käsitteet korteille tai tarralapuille.
2. Selvennetään käsitteet eli varmistetaan, että ymmärretään ne.
3. Pelataan käsitteillä Aliasta. Kun opettaja selittää sanan, hän mallintaa sanojen selittämistä käyttämällä yläkäsitteitä. Samalla oppija saa nimeämisharjoitusta. Kun oppija selittää sanoja, hän oppii liittämään käsitteet kontekstiinsa.
4. Järjestetään käsitteet käsitekartaksi. Mietitään, mikä niistä on pääkäsite, mikä kuuluu sen alle jne. sekä miten käsitteet liittyvät toisiinsa.
5. Kysytään kysymykset Mikä (selitä sana), Miten (miten liittyy aiheeseen ja toisiin käsitteisiin) ja Miksi (edellyttää asian syvällisempää ymmärtämistä).

Valmiita materiaaleja, sovelluksia ja pelejä
· 

Kuvaus
Toiston, aistien ja mielikuvien käyttö
· Palautetaan mieleen jo tapahtuneita asioita: Mitä leikimme eilen? Mitä tänään oli ruokana?
· Toistetaan opettajan sanomaa lorua.
· Hyödynnetään eri aisteja (näkö, kuulo, tunto, liike) samanaikaisesti muistijälkien vahvistamiseksi: Muodostetaan yhtenäisiä oppimiskokonaisuuksia, joissa moniaistisuus tukee isomman tietomäärän muistamista.
· Kim-peli: Pöydälle asetetaan kuvakortteja/esineitä. Oppija sulkee silmät ja opettaja poistaa 1-2 kuvakorttia/esinettä. Oppijan tehtävänä on muistaa puuttuvat kuvat/esineet.
· Pelataan muistipelejä.

Muististrategioiden käyttö
· Lukemisen strategiat (ks. Kirjoitetun kielen ymmärtäminen – ymmärtävä lukeminen) 
· Oppijan oman ”metamuistin” kehittäminen: kerrotaan, miten muisti toimii ja keskustellaan siitä, mitkä keinot voisivat auttaa muistamaan.

Valmiita materiaaleja

Kuvaus

Kirjain-äännevastaavuuksien harjoittelu

· Tuetaan kirjainten ja äänteiden yhdistämistä kuvilla, jotka tukevat äännettä vastaavan kirjaimen muistamista. Samassa mallikuvassa on siis esim. a-kirjain ja kuva autosta tai i-kirjain ja kuva ilmapallosta. Kuvat voi piirtää/kuvata myös itse.
· Pelataan läpsyä kirjain- ja kuvakorteilla (kuvia vastaavat alkuäänteet kirjainkorteissa). Opettaja sanoo joko alkuäänteen tai sanan. Kun opettaja sanoo sanan, on oppijan läpsäistävä oikeaa alkuäännettä. Kun taas opettaja sanoo äänteen, on oppijan läpsäistävä oikeaa kuvaa.
· Maa-Meri-Laiva -leikin variaatio kirjaimilla (tai tavuilla). Merkitään viivat lattiaan/maahan ja asetetaan isot kirjainlaput (tai tavulaput) kunkin viivan kohdalle. Opettaja huutaa äänteitä (tai tavuja), jolloin oppijat juoksevat oikealle viivalle. 
· Kuljetaan pelialustalle, matolle tai paperille tehtyjä kirjainreittejä ja äännetään vastaan tulevat äänteet. (Mukaan voi ottaa myös kestojen havaitsemista: /a/ vs. /aa/.)



Tavutason harjoituksia
· Konkretisoidaan äänteiden liu’uttamista yhteen.
· Hypitään kirjainten päältä toiselle. Äännetään sitä kirjainta vastaavaa äännettä, minkä päällä seistään. Hypätessä toisen kirjaimen päälle kirjaimet yhdistyvät tavuksi (esim. /a/ ja /u/  au).
· Hyppyrimäkiharjoitus/”lukukone”/”pyssy” (tunnetaan monilla eri nimillä): Liu’utetaan lukusuunnan mukaisesti etusormesta äännettä /a/ kohti peukalon äännettä /i/ ja saadaan tavu AI (/ai/).

· Luetaan tavukortteja.
· Oppija nostaa pinkasta kortin ja lukee tavun. Samalla opettaja tarkkailee, onko vokaalien kestossa epätarkkuutta, kääntyvätkö diftongit, korvautuuko kirjaimia.
· Tavujuna. Oppijat keräävät junan vaunuihin kaksi-, kolmi- ja nelikirjaimisia tavuja. Tavut luetaan pareittain.
· Tavuhissi: Oppijat voivat askarrella haluamansa näköisen ”hissin”, joka voi olla hissi/mopo/eläinhahmo/talo/jne. Aluksi määritellään, kuinka monen kirjaimen tavuja harjoitellaan tai tehdään ja leikataan kuvaan sama määrä luukkuja. Tehdään sama määrä liuskoja, joihin kirjoitetaan allekkain (tuttuja) kirjaimia. Liuskat asetetaan aukkojen kohdalle ja liu’utetaan ylös-alas. Kirjaimista muodostuu erilaisia tavuja. 
· Tavujen ruutuhyppely (esim. opettaja sanoo tavun, johon oppija hyppää).

· Harjoitellaan alkutavun tunnistamista. Kortissa on kuva ja kuvan alla laatikoita, joissa on tavuja. Oppijan tehtävänä on miettiä, millä tavulla kuvassa oleva sana alkaa, ja laittaa esim. pyykkipoika sen laatikon kohdalle, jossa kyseinen tavu on. Kortin toisella puolella voi olla esim. tarra tai pieni merkki osoittamassa oikeaa vastausta, joten oppija voi itse tarkistaa osuiko hänen vastauksensa oikeaan.
· Etsitään tuttuja tavuja tekstistä alleviivaten ja yhdessä lukien. Teksti voidaan tuottaa sadutuksena: oppija kertoo sadun ja opettaja kirjoittaa sen ylös oppijan kertoman mukaan. 
· Kootaan tavukorteista sanoja. Materiaalina ovat alku- ja lopputavukortit, joissa on toisella puolella puolikas kuva. Kun alku- ja lopputavun yhdistää sanaksi, muodostuu korttien toisella puolella olevista kuvista kokonainen kuva. Kortit asetetaan pöydälle kuvapuoli alaspäin. (Kortit ovat taustaväriltään eriväriset, jotta alku- ja lopputavut erotetaan toisistaan.) Jokainen pelaaja nostaa vuorollaan alkutavukortin eteensä ja lukee tavun. Kortti jätetään näkyviin. Seuraavalla kierroksella jokainen nostaa vuorollaan lopputavukortin ja kokeilee yhdistää sen alkutavuunsa. Jos tavuista muodostuu sana, saa pelaaja lopputavukortin itselleen. Jos ei, asetetaan lopputavu takaisin kuvapuoli alaspäin ja vuoro siirtyy seuraavalle. Näin jatketaan, kunnes jokainen pelaaja on löytänyt alkutavuunsa sopivan lopputavun. 

Sana- ja lausetason harjoituksia
· Luetaan sanakortteja.
· Nostetaan pinkasta sanakortti (esim. Alias) ja tavutetaan kortissa lukeva sana. Jokaisen tavun merkiksi kootaan multilink-kuutioista torni.
· Luetaan diftongisanalistoja, joissa peräkkäisten sanojen diftongien kirjaimet vaihtavat paikkaa (esim. kiukku, kuisti, kiuru jne.).
· Luetaan pareittain sanapareja, joissa on yhden kirjaimen ero (esim. savi-saavi, kasa-kassa). Pari seuraa mukana ja auttaa tarvittaessa. 
· Opettaja lukee esimerkiksi sanalistaa ja oppija seuraa omaa kopiotaan. Kun opettaja tekee (tahallisen) virheen, oppija huutaa ”hep!”. 
· Sanakortit lajitellaan merkityksellisiin sanoihin ja epäsanoihin, kirjoitetaan oikeat sanat.
[bookmark: _Hlk6911606]

Kuvaus

Tavutason kirjoitusharjoituksia
· Aloitetaan kirjoittamisen harjoittelu äännetasolla: Opettaja luettelee äänteitä satunnaisessa järjestyksessä, oppija kirjoittaa ne vihkoon niin nopeasti kuin osaa. Tätä jatketaan useammalla kerralla, vaikka oppija tekisi jo tavutason harjoituksia. Äännetason automatisoituminen on ensimmäinen ja tärkeä askel kohti sujuvaa kirjoittamista.
· Kuvakortin mukaan kirjoitetaan sanan tavut irtolapuille, kootaan sana ja kirjoitetaan lapuista uusia sanoja. Voidaan käydä joko keskustellen kuinka monta tavua ja kirjainta sanassa on tai tavumäärät ja kunkin tavun sisältämä kirjainmäärä voi olla valmiiksi merkittynä korttiin.

Tavu- ja sanatason harjoituskokonaisuuksia
· Konkretisoidaan sanarakennetta esimerkiksi palikoiden tai nappien avulla: Tavoitteena on kirjoittaa kuvakorttia vastaava sana. Oppija valitsee kuvan, tavuttaa sanan ja laskee tavujen määrän. Seuraavaksi oppija ottaa eteensä yhtä monta paperilappua kuin sanassa on tavuja. Tämän jälkeen oppija laskee tavujen kirjainmäärät ja asettaa jokaisen lapun päälle niin monta palikkaa tai nappia kuin tavussa on kirjaimia. Sitten oppija kirjoittaa sanan tavuittain vihkoonsa. Lappujen ja palikoiden avulla opetellaan tarkistamaan sanan oikeinkirjoitus. 

Sanatason kirjoitusharjoituksia
· Otetaan tabletilla kuva, josta kirjoitetaan yhdessä sana hyödyntäen oikeinkirjoituksen strategiaa (kuuntele, toista, tavuta, kirjoita, lue, tarkista, korjaa).
· Keksitään, kirjoitetaan ja luetaan taikasanoja ja loitsuja (ts. merkityksettömiä (pseudo)sanoja).
· Yhdyssanojen oikeinkirjoituksen harjoitus: Kaksipuoleisten korttien toisella puolella on kuva ja sana oikein kirjoitettuna, toisella puolella taas yhdyssana pilkottuna tavuihin siten, että tavut ovat sekaisin. Oppija ottaa kortin, ratkaisee, mikä sana tavuista muodostuu ja kirjoittaa sanan vihkoon.

Geminaattaharjoituksia
· Etsitään kaksoiskonsonantit valmiista lauseista alle- tai yliviivaten.
· Käytävälle on sijoitettu laminoituja kuva- ja sanakortteja. Oppijan tehtävänä on etsiä kuva- ja sanaparit ja alleviivata sanakorteissa esiintyvät kaksoiskonsonantit vesiliukoisella tussilla. Tämän jälkeen sana kirjoitetaan erilliselle paperille tavuittain värikynillä niin, että jokainen tavu kirjoitetaan eri värillä.
· Geminaattaharjoitukset auditiivisen tavutuksen harjoituksilla: Tavutetaan, taputetaan ja kirjoitetaan saneluna minimipareja (arki-arkki, ala-alla, hera-herra).

Lausetason kirjoitusharjoituksia
· Kopiokirjoittaminen: Kirjoitetaan suoraan mallista keskittyen oikeinkirjoitukseen, sanaväleihin ja/tai lopetusmerkkeihin. Tekstiä voidaan kirjoittaa myös sähköiseen muotoon esimerkiksi tietokoneella tai mobiililaitteella, jolloin oikeinkirjoitusvirheet ovat helpommin nähtävissä. Laitteella kirjoitettu teksti kirjoitetaan lisäksi myös käsin, jolloin kopioitua tekstiä voidaan verrata alkuperäiseen.
· Toiminnallinen sana- tai lausesuunnistus: Pulpetilla on vihko, kirjoitusvälineet ja noppa. Koulun aulassa tai käytävällä on sijoitettuna esimerkiksi rastit 1–5. Kullakin rastilla on kuusi sanaa, jotka on numeroitu 1–6. Yhdellä rastilla on aina yhden sanaluokan sanoja. Aloitetaan järjestyksessä ensimmäisellä rastilla, heitetään noppaa ja luetaan listasta silmäluvun osoittama sana. Sana painetaan mieleen ja mennään luokkaan kirjoittamaan sana virkkeen aluksi. Viidennen rastin jälkeen kaikki virkkeen sanat ovat kasassa. Lopuksi tarkistetaan sanojen taivutus, isot alkukirjaimet ja lopetusmerkki. Sitten voidaan aloittaa taas ensimmäiseltä rastilta uuden lauseen kokoaminen.


Valmiita materiaaleja, sovelluksia ja pelejä

Kuvaus


Ääneenlukutapoja

· Kuoroluku: Koko luokka tai ryhmä lukee yhtä aikaa. 
· Simultaaniluku: Tekstiä luetaan yhtä aikaa. Opettaja tai lukutaidoltaan edistyneempi oppija voi lukea tekstiä hieman nopeammin ja näin tukea hitaammin lukevaa oppijaa lukemaan nopeammin. 
· Kapteeniluku: Yksi valitaan kapteeniksi. Kun kapteeni sanoo nyt, kaikki aloittavat ääneen lukemisen kapteenin tahdissa. Lukeminen lopetetaan, kun kapteeni sanoo seis. Muut näyttävät, mihin asti tekstiä päästiin. Tämän jälkeen vaihdetaan kapteenia ja jatketaan samalla tavalla.
· Vuoroluku/pariluku: Tekstiä luetaan sovittu määrä (esimerkiksi virke) vuorotellen. 
· Tehdään eläytyvän lukemisen harjoituksia pienissä ryhmissä: Luetaan eri tunnetiloissa, harjoitellaan ilmeikästä lukemista.
· Luetaan oppitunneilla ääneen (yläkoulussakin), jotta lukuharjoitusta tulee säännöllisesti.




Toistolukemisen harjoituksia

· Oppija nostaa pussista tms. pinkan tavukortteja (tietty määrä, voidaan vaikeuttaa tavuja oppijan taitotason mukaan), lukee kortin ääneen kerrallaan ja asettaa sen sitten pöydän reunalle. Kun kaikki kortit on aseteltu (ja luettu), oppija lukee ne mahdollisimman nopeasti läpi kiertäen pöydän reunaa. Otetaan aikaa ja merkitään se muistiin. Toistetaan harjoitusta ja seurataan kehitystä.
· Pelataan tavu- tai sananmetsästystä luetusta tekstistä (esim. tietty tavu tai usein toistuva sana alleviivataan).
· Vaikeat sanat alleviivataan, kirjoitetaan erilliselle listalle (tarvittaessa tavutettuna) ja luetaan useita kertoja.
· Minuuttiluku: Toistavan lukemisen harjoittelukeino, jossa samaa tekstiä luetaan ääneen esimerkiksi kolme kertaa päivässä viikon ajan. Tarkoituksena on merkitä ylös tekstin lukemiseen kulunut aika sekä kuinka monta tavua tai sanaa oppija on minuutissa lukenut oikein. Tulos merkitään lukuvihkoon tai taulukkoon, josta kehitystä voidaan seurata.


Toiminnallisia sujuvuusharjoituksia

· Kärpäslätkä: Oppija lätkäisee opettajan sanomaa tavua tai sanaa.
· Tavu- tai sanaralli: Tavoitteena on lukea ääneen pelialustalla olevat kirjaimet, tavut tai sanat mahdollisimman nopeasti ja tarkasti. Kirjataan ylös kierrokseen käytetty aika seurantaa varten.
· Tehtävässä voidaan käyttää pikkuleluja pelinappuloina.
· Ralliradan voi tehdä myös junaradan palikoista ja lisätä kirjaimia ja tavuja radan varrelle.
· Tavujen harjoittelua pelinomaisesti: Nostetaan kortti ja nopeimmin tavun lukenut saa kortin itselleen.  Edellyttää suunnilleen samantasoisia lukijoita

Muita keinoja ja huomioita sujuvuusharjoitteluun

· Kuunnellaan äänikirjoja samalla tekstiä seuraten.
· Katsellaan (kotona) tekstitettyjen tv-ohjelmia.
· Pidetään lukuharjoittelussa luetun ymmärtäminen mukana. (ks. Kirjoitetun kielen ymmärtäminen - ymmärtävä lukeminen)
· Luetaan koiralle, pehmolelulle, kaverille tai nuoremmalle oppijalle.
· Lukupuu/lukutoukka/lukupassi: 10-15 minuutin lukemisesta saa merkinnän.
· Lukuhaaste: Oppilas saa suoritusrastin suoritettuaan haastetehtäviä, kuten luettuaan aamulla, lattialla tai hassulla äänellä jne.

Valmiita materiaaleja, sovelluksia ja pelejä

Kuvaus

· Varmistetaan rauhallinen oppimisympäristö, jossa vuorovaikutustilanteeseen keskittyminen on mahdollista.
· Varmistetaan katsekontakti oppijaan, jotta puheen näkyvien piirteiden havaitseminen on mahdollista. (Laskeudutaan oppijan tasolle tarvittaessa.)
· Harjoitellaan havaitsemaan puheen näkyviä piirteitä: kasvojen, suun liikkeiden ja huulion antamia vihjeitä puheen tunnistamisessa.
· Käytetään selkeää puhetta ja annetaan konkreettisia, pilkottuja ja lyhyitä ohjeita.
Suositaan sinuttelua, vältetään kaksoiskieltolauseita ja passiivia.
· Selvennetään vaikeita käsitteitä.
· Rikastetaan kieltä hiljalleen (esim. adjektiivien käyttö).
· Kerrotaan tulevista tapahtumista ja riittävän ajoissa (ennakointi).
· Varmistetaan ymmärtäminen pyytämällä oppijaa kertomaan omin sanoin tai osoittamalla kuvalla, miten hän ymmärsi kerrotun asian tai tehtäväohjeen.


· Pidetään lukutuokioita, joissa oppijoille luetaan ääneen.
· Kuunnellaan musiikkia ja keskustellaan laulun sanoista, esim. mikä on kappaleen sanoma?
· Tarkkaillaan toimintaohjeiden ymmärtämistä: Ota punainen pallo. Laita lego pöydälle.
· Kapteeni käskee -leikki: Oppija toimii kapteenin antaman ohjeen mukaan vain silloin, kun ohjeen alussa sanotaan Kapteeni käskee.
· Pelataan sananselityspelejä pareittain tai pienissä ryhmissä.

Valmiita materiaaleja, sovelluksia ja pelejä

Kuvaus 

Ennen lukemista 

· Oppijalle mallitetaan ensin strategioiden käyttämistä oppijoille metapuheen avulla. Tämän jälkeen lähdetään harjoittelemaan valittua strategiaa.
· Asetetaan tavoite lukemiselle.
· Silmäillään sisällysluettelo (saadaan käsitys laajemmin aihealueesta).
· Silmäillään otsikot, kuvat ja kuvatekstit, tummennetut sanat sekä mahdolliset tiivistelmät.
· Perehdytään kuvien avulla tekstin aiheeseen.
· Avataan tekstissä esiintyvät uudet käsitteet.
· Ennakoidaan tekstin sisältöä ja liitetään jo entuudestaan tuttuihin tietoihin. 

Lukemisen aikana 

· Luetaan teksti tarvittaessa vuorolukuna virke tai kappale kerrallaan. Pysähdytään kertaamaan kappaleen ydinasia.
· Pysähdytään uusien sanojen tai muuten vaikeiden käsitteiden kohdalla.

Lukemisen jälkeen

· Keskustellaan parin tai pienen ryhmän kanssa luetusta.
· Tehdään kysymyksiä itselle tai parille (kysymyssanalista voi olla tukena).
· Kuka? Mitä? Missä? Milloin? Kuinka? Kenen kanssa? Miksi?   
· Tiivistetään ja jäsennetään tekstistä oleelliset asiat. (ks. myös Kirjoitetun kielen tuottaminen – tuottava kirjoittaminen) 
· Tehdään päätelmiä luetusta.
· Kerrataan opittu asia ja sidotaan aiempaan tietoon. 
· Palataan alussa kirjattuihin ennakkotietoihin: tarkastellaan ja verrataan, mitä uutta tietoa tekstistä on koottu.
· Mietitään yhteyksiä luetun ja oman elämän välille.


Huomioita ja harjoitteita ymmärtävän lukemisen tukemiseen

· Valitaan luettava teksti oppijan mielenkiinnon kohteiden mukaan.
· Käytetään selkomateriaaleja. 
· Muokataan teksti helpommin ymmärrettäväksi
· Annetaan luetun ymmärtämisen tehtävät/kysymykset jo ennen lukemista, jotta niitä voidaan pohtia ennakkoon. Ne myös auttavat seuraamaan tekstiä ja ohjaavat poimimaan pääkohtia tekstistä.
· Jaetaan luettava teksti sopivan kokoisiin osiin ja keskitytään keskusteluissa pohtimaan tapahtumia yksi osio kerrallaan.
· Tehdään vaihtelevia luetun ymmärtämisen tehtäviä.

Valmiita materiaaleja, sovelluksia ja pelejä

[bookmark: _Toc19279058][bookmark: _Toc55912325]Puhutun kielen tuottaminen

Kuvaus 

· Keskustellaan paljon (luodaan positiivinen keskusteluympäristö).
· Opettaja artikuloi selkeästi, puhuu rauhallisella tempolla selkeitä ja lyhyitä virkkeitä antaen mallin selkeästä puheesta.
Puhetta ja ilmaisua tukevien keinojen käyttäminen ja niiden harjoittelu. 
· Keskustellaan eri aiheista kuvien avulla.
· Opettaja kannattelee keskustelua, tukee vaikeiden käsitteiden ymmärtämistä sekä auttaa oppijaa ilmaisemaan ajatuksiaan.
· Harjoitellaan perustelevaa mielipiteen kertomista.
· Opettaja kertoo ensin tarinan ja kehottaa siten oppijaa asettamaan kuvat tapahtumajärjestykseen tarinan perusteella. Tämän jälkeen oppija kertoo tarinan uudelleen omin sanoin kuvia apuna käyttäen.
· Keksitään yhdessä tarinaa niin, että yksi oppilaista aloittaa tuottamalla lauseen, josta seuraava jatkaa tarinaa uudella lauseella.
· Sadutus.
· Hyödynnetään lauluja, loruja ja sanataideharjoituksia.
· Pelataan sananselityspelejä.

Valmiita materiaaleja, sovelluksia ja pelejä

Kuvaus 

· Piirretään/maalataan/valokuvataan oppijoille mieluisia, tuttuja paikkoja, asioita ja esineitä kuvakorteiksi. Korttien avulla voidaan keksiä ja kirjoittaa virkkeitä. Oppijaa voidaan tarvittaessa ohjata rikastamaan virkkeitä.
· Kirjoitetaan lyhyitä ja kevyitä tekstejä 
· Kirjoitetaan säännöllisesti tiettyä tekstiä, jotta kirjoittaminen rutinoituu ja tekstin tuottamistaitojen edistyminen tulee näkyväksi.
· Kirjoitetaan lyhyet kuvaukset pöydällä olevista esineistä siten, että esineen nimeä ei kerrota. Kuvaukset luetaan muille ja muut yrittävät arvata, mistä esineestä on kyse.
· Kirjoitusprosessin harjoittelu 
· Lihotetaan aloitettua tarinaa/kertomusta.

Valmiita materiaaleja, sovelluksia ja pelejä

Kuvaus 


· Päivittäisissä keskustelutilanteissa opettaja antaa mallin kuulumisien vaihtamisesta ja ohjaa oppijaa vastaamaan. Mitä kuuluu? Mitä olet leikkinyt? 
· Tehdään vuorotteluharjoituksia. Opettaja muistuttaa puheenvuorosta: Puhutaan yksi kerrallaan. Kuunnellaan, kun toinen puhuu. 
· Harjoitellaan esim. kaveritilanteita oppijan kanssa kuvien, videoiden, näyteltyjen kommunikointitilanteiden tai nukketeatterin avulla.
· Keskustellaan siitä, miten ihmiset voivat ymmärtää puhujan viestin eri tavoin. 
· Harjoitellaan tulkitsemaan myös sanattomia viestejä (esim. ilmeitä ja eleitä).

Kuvaus

Hyödynnä myös aiempiin osa-alueisiin kirjattuja vinkkejä

· Asetetaan yksilölliset tavoitteet: mitä on tärkeintä oppia ja mihin keskitytään. Esimerkiksi keskitytään vain puhuttuun kieleen.
· Pilkotaan tehtäviä pienempiin osiin ja eriytetään oppijan taitotasoa vastaaviksi.
· Käytetään visuaalisia keinoja kuuntelun tukena: kuvat, foneettiset merkit, tukisanat.
· Pelataan muistipeliä sanaston kuvilla tai yhdistetään kuva ja sana toisiinsa.
· Hyödynnetään äänikirjoja sekä digioppimateriaalien äänitiedostoja lukemisen tukena.
· Lyhennetään ja selkeytetään luettavia tekstejä: karsitaan liian vaikeat rakenteet pois.

Valmiita materiaaleja, sovelluksia ja pelejä


[bookmark: _Toc55912329]Motivaatio, tarkkaavuus ja toiminnanohjaus

Kuvaus 

[bookmark: _Toc19279063][bookmark: _Toc19279114][bookmark: _Toc55912330]Opetuksen järjestäminen

Harjoittelua tukeva oppimisympäristö
· Ylläpidetään koko luokan motivaatiota vahvistavia opetuksellisia toimintamalleja.
· Tuetaan turvallista ilmapiiriä.
· Varmistetaan rauhallinen oppimisympäristö karsimalla ulkoisia ärsykkeitä.
· Sovitaan yhteisistä säännöistä ja kuvitetaan ne yhdessä. 
· Puhutaan avoimesti lukemisen ja kirjoittamisen vaikeuksista. Vaikeuksia ei tarvitse hävetä tai peitellä.
· Annetaan selkeät ja lyhyet ohjeet sekä jäsennetään puhetta: esim. ensin – sitten.
· Varmistetaan oppijan vireystila
· Pidetään harjoittelutuokiot koulupäivän aikana niin, että ne sijoittuvat sellaiselle tunnille tai sellaisten tehtävien ajaksi, jotka ovat oppijalle haastavia. Näin harjoittelutuokio tuo pienen tauon oppitunnin varsinaisista tehtävistä.
· Sovitaan etukäteen rauhoittumispaikka, mihin saa mennä tarvittaessa.
· Sovitaan sallitut keinot, joiden avulla voi purkaa ylimääräistä energiaa (esim. kynän teroittaminen, taulun pyyhkiminen, tasapainotyyny, jumppapallo).
· Pidetään kiinni yhteisistä opettamisen ja harjoittelun käytännöistä.
· Kohdennetaan tuki oppijan kannalta keskeisimpiin taitoihin. Ei kuormiteta oppijaa liian monella osa-alueella yhtä aikaa, vaan keskitytään yhteen tuettavaan taitoon kerrallaan.

Työskentelymuotoja ja apukeinoja
· Hyödynnetään oppijan kiinnostuksen kohteita harjoituksissa.
· Hyödynnetään aisteja: katsotaan, kuunnellaan, kirjoitetaan, piirretään ja liikutaan.
· Pidetään tavarat järjestyksessä ja omilla paikoillaan, jotta ne löytyvät helposti. Ohjeiden noudattaminen helpottuu, kun asiat löytyvät samoilta paikoilta.
· Ennakoidaan tulevat siirtymät ja tehtävät
· Pidetään harjoitustuokioissa selkeä aloitus ja lopetus.
· Strukturoidaan tehtävät vaiheittain. Edetään pienin askelin.
· Sovitaan oppijan kanssa tehtäviin käytettävästä ajasta sekä tauoista.
· Tehtävien määrä ja haastavuus on hyvä muistaa pitää oppijalle sopivana: ei liikaa eikä liian vähän haastetta. 
· Selkeytetään puhetta ja kirjoitettua kieltä. Hyödynnetään selkomateriaaleja.
· Tehdään välillä tehtäviä, joista oppija suoriutuu vaivatta, jotta oppijan minäpystyvyys ja itseluottamus kasvaisi.
· Kerrataan edellisen kerran asia ennen uuteen siirtymistä ja liitetään uusi asia ennestään tuttuun.

Edistymisen konkreettinen osoittaminen – opitun näkyväksi tekeminen
· Keskustellaan ja ihastellaan opittua.
· Juhlistetaan saavutettuja tavoitteita esimerkiksi järjestämällä lukujuhlat, kun lukutaito on opittu.
· Keskustellaan oppijan taitotason kehityksestä ja pyritään keskustelujen kautta lisäämään oppijan tietoutta omasta oppimisestaan.
· Annetaan kehuvaa, konkreettista ja välitöntä palautetta. Huomio myös sanattomassa viestinnässä. 
· Merkitään harjoituskerrat ja tavoitteet kalenteriin, jolloin voidaan seurata tavoitteiden etenemistä. 
· Tehdään tavoitetaulukko, johon voidaan merkitä pienempiä osatavoitteita. 
· Havainnollistetaan edistyminen, esimerkiksi tilastot, portfoliot.

Oman oppimisen havainnointi ja arviointi
· Nostetaan oppijan osaaminen esille: lähdetään liikkeelle siitä, mitä jo osataan.
· Keskustellaan yhdessä oppijan kanssa motivaatiosta ja onnistumisen kokemuksista.
· Selitetään oppimisen tavoitteet oppijalle ymmärrettävästi.
· Pyydetään oppijaa arvioimaan itse omaa osaamistaan ja mahdollista tuen tarvetta. Voidaan keskustella yhdessä, täyttää itsearviointilomake tai oppijaa voidaan pyytää kirjoittamaan lyhyt kirjoitelma omista ajatuksistaan.
· Pyydetään oppijaa arvioimaan tarkennetusti lukemisen ja kirjoittamisen osa-alueita ja osaamistaan niissä (esim. lukemisen tarkkuus, lukemisen sujuvuus, luetun ymmärtäminen, oikeinkirjoitus, kirjoittamisen sujuvuus, tuottava kirjoittaminen). Hyödynnetään arvioinnissa esim. hymiöitä.
· Harjoitellaan aikataulutusta (esim. viikko- ja kuukausisuunnitelmat, välitavoitteet).

Oppijan osallistaminen harjoitteluun
· Haastatellaan oppijaa: Mitä hän itse haluaa oppia?
· Liitetään tehtävät omaan arkeen ja kiinnostuksiin.
· Otetaan oppija mukaan leikki- ja harjoitustuokioiden suunnitteluun.
· Sovitaan yhdessä harjoiteltavasta taidosta, ja keskitytään sen harjoitteluun ja arviointiin.
· Mahdollistetaan oman osaamisen osoittaminen jollekin toiselle aikuiselle, esimerkiksi opitun leikin tai harjoituksen opettaminen kotona vanhemmille.

